Αναγγελία Άσκησης Υπαίθριου (Στάσιμου ή Πλανόδιου) Εμπορίου επί Πλοίων
Αίτηση - Υπεύθυνη Δήλωση του ενδιαφερόμενου με θέμα: «Αναγγελία Άσκησης υπαίθριου (στάσιμου ή πλανόδιου) εμπορίου επί πλοίων» με στοιχεία για το συγκεκριμένο χώρο εγκατάστασης ως προς την έκταση αυτού, εφόσον πρόκειται για στάσιμο εμπόριο, για τα συγκεκριμένα είδη ή υπηρεσίες που θα αποτελούν το αντικείμενο της δραστηριότητας του κατόχου.
Στην Αίτηση - Υπεύθυνη δήλωση ο αιτών δηλώνει επιπλέον ότι: # δεν έχει καταδικαστεί αμετάκλητα σε στερητική της ελευθερίας ποινή για κατασκοπεία, διασπορά ψευδών ειδήσεων, εγκλήματα για υπομνήματα, δωροδοκία, καταπίεση, απιστία, πρόκληση ναυαγίου από πρόθεση, βιασμό, εξαναγκασμό σε ασέλγεια, αποπλάνηση, μαστροπεία, εκμετάλλευση πορνών, σωματεμπορία, κλοπή, υπεξαίρεση, υφαίρεση, ληστεία, εκβίαση, απάτη, λαθρεμπορία, παράβαση των νόμων για τα ναρκωτικά και περί προστασίας του εθνικού νομίσματος και των διατάξεων περί παρανόμου αλιείας με εκρηκτικές, τοξίνες, ναρκωτικές, διαβρωτικές, χημικές και φυτικές ύλες ή ουσίες που παράγουν ηλεκτρικές εκκενώσεις, για παράβαση του Α.Ν. 192/36 και γενικά σε ποινή με την οποία καταγνώσθηκε έστω και μερική αποστέρηση των πολιτικών δικαιωμάτων # δεν διώκεται ως φυγόδικος ή φυγόποινος Δικαιολογητικό πρώτου σταδίου
Κατάθεση από τον αιτούντα (δια ζώσης ή ταχυδρομικά)
Ο αιτών να είναι κάτοχος κωδικών TAXISnet.
Ο ενδιαφερόμενος δεν πρέπει να έχει καταδικαστεί αμετάκλητα σε στερητική της ελευθερίας ποινή για κατασκοπεία, διασπορά ψευδών ειδήσεων, εγκλήματα για υπομνήματα, δωροδοκία, καταπίεση, απιστία, πρόκληση ναυαγίου από πρόθεση, βιασμό, εξαναγκασμό σε ασέλγεια, αποπλάνηση, μαστροπεία, εκμετάλλευση πορνών, σωματεμπορία, κλοπή, υπεξαίρεση, υφαίρεση, ληστεία, εκβίαση, απάτη, λαθρεμπορία, παράβαση των νόμων για τα ναρκωτικά και περί προστασίας του εθνικού νομίσματος και των διατάξεων περί παρανόμου αλιείας με εκρηκτικές, τοξίνες, ναρκωτικές, διαβρωτικές, χημικές και φυτικές ύλες ή ουσίες που παράγουν ηλεκτρικές εκκενώσεις, για παράβαση του Α.Ν. 192/1936 και γενικά σε ποινή με την οποία καταγνώσθηκε έστω και μερική αποστέρηση των πολιτικών δικαιωμάτων (Α΄ Στάδιο).
Ο ενδιαφερόμενος δεν πρέπει να διώκεται ως φυγόδικος ή φυγόποινος (Α΄ Στάδιο).
Εφόσον πρόκειται για διάθεση τροφίμων και ποτών ο ενδιαφερόμενος θα πρέπει να διαθέτει τα απαραίτητα για την εξασφάλιση της δημόσιας υγείας μέσα, σύμφωνα με την εκάστοτε ισχύουσα υγειονομική νομοθεσία (Α΄ Στάδιο).
Έγγραφα κυριότητας και πιστοποιητικά ασφαλείας (άδεια κυκλοφορίας, Πρωτόκολλο Γενικής Επιθεωρήσεως, έγγραφο εθνικότητας, κ.λπ.) των πλωτών μέσων που θα χρησιμοποιηθούν σε περίπτωση υπαίθριου εμπορίου με τη χρήση ιδιόκτητης λέμβου, πλοίου ή πλοιαρίου (Α΄ Στάδιο).
Σε περίπτωση προσωρινής αναπλήρωσης και μόνο για φυσικά πρόσωπα, βεβαίωση του Δήμου ή της Κοινότητας που θα αποδεικνύει την συγγένεια με τον αναπληρούμενο, με την προϋπόθεση ότι τα μέλη της οικογένειάς του δεν συνδέονται με οργανωμένη επιχείρηση με οποιοδήποτε τρόπο, πλην των περιπτώσεων πώλησης παραδοσιακών ειδών κατά την του φορέα εκμετάλλευσης. Το προαναφερθέν ισχύει καθώς ο προσωρινός αναπληρωτής θα πρέπει να είναι σύζυγος ή άλλο πρόσωπο πρώτου ή δευτέρου βαθμού συγγένειας εξ’ αίματος (Α΄ Στάδιο).
Στην περίπτωση που χρησιμοποιείται πλωτό μέσο, έγγραφες συναινέσεις των φορέων εκμετάλλευσης των λιμένων (Α΄ Στάδιο).
Ο ενδιαφερόμενος φυσικό ή νομικό πρόσωπο πρέπει να έχει υποβάλει δήλωση έναρξης εργασιών στην αρμόδια Δ.Ο.Υ. (Β΄ Στάδιο).
Ασφάλιση του ενδιαφερόμενου στον αρμόδιο ασφαλιστικό φορέα (Β΄ Στάδιο).
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο ενδιαφερόμενος να μην έχει ετήσιο οικογενειακό εισόδημα από άλλες δραστηριότητες, κατά μέσο όρο, εκτός των πολυτέκνων, ανώτερο του ποσού που καθορίζεται με την Κ1/2113/1995 απόφαση του υπουργού Εμπορίου, όπως ισχύει κάθε φορά. Στην περίπτωση φυσικού προσώπου, με εξαίρεση τους πολυτέκνους δεν πρέπει να έχουν κατά την τελευταία τριετία κατά μέσο όρο ετήσιο οικογενειακό εισόδημα 8.804,12€ και δεν πρέπει να συνδέονται τόσο τα ίδια όσο και μέλη της οικογένειάς τους με οργανωμένη επιχείρηση πλην των περιπτώσεων πώλησης παραδοσιακών ειδών (Α΄ Στάδιο).
Προϋποθέσεις περί μη τέλεσης αξιόποινων πράξεων
Η διαδικασία αφορά στην αναγγελία άσκησης υπαίθριου (στάσιμου ή πλανόδιου) εμπορίου επί πλοίων και απευθύνεται σε φυσικά και νομικά πρόσωπα.
Άδεια άσκησης στάσιμου ή πλανόδιου εμπορίου επί πλοίου
Τέλος υπέρ Μετοχικού Ταμείου Ναυτικού (Μ.Τ.Ν.).
Ευκρινές φωτοαντίγραφα κυριότητας και πιστοποιητικά ασφαλείας.
Βεβαίωση του Δήμου ή της Κοινότητας για την αναπλήρωση.
Φωτοαντίγραφα νομιμοποιητικών εγγράφων και τυχόν τροποποιητικών πράξεων αυτών
Υπεύθυνη Δήλωση όπου ο ενδιαφερόμενος δηλώνει ότι έχει πραγματοποιήσει έναρξη εργασιών στην οικεία Δ.Ο.Υ..
Πιστοποιητικό εγγραφής στον αρμόδιο ασφαλιστικό φορέα.
Αντίγραφο δελτίου αστυνομικής ταυτότητας ή άλλου ταυτοποιητικού εγγράφου
Δικαιολογητικό πρώτου σταδίου. Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Διεύθυνση Λιμενικής Αστυνομίας της οικείας Λιμενικής Αρχής
Απλούστευση και ένταξη στα Κέντρα Εξυπηρέτησης Πολιτών (ΚΕΠ) που λειτουργούν ως Ενιαία Κέντρα Εξυπηρέτησης (ΕΚΕ) έντεκα (11) διοικητικών διαδικασιών αρμοδιότητας του Υπουργείου Ναυτιλίας και Αιγαίου/Αρχηγείο Λιμενικού Σώματος−Ελληνικής Ακτοφυλακής σε εφαρμογή των διατάξεων του Ν. 3844/2010 (Α΄ 63) κατ’ εφαρμογή της Οδηγίας 2006/123/ΕΚ και αντικατάσταση της αριθμ. ΔΙΑΔΠ/Φ.Α.2.1/21866 απόφασης «Απλούστευση και ένταξη στα Κέντρα Εξυπηρέτησης Πολιτών (ΚΕΠ) που λειτουργούν ως Ενιαία Κέντρα Εξυπηρέτησης (ΕΚΕ) πέντε (5) διοικητικών διαδικασιών αρμοδιότητας του Υπουργείου Προστασίας του Πολίτη σε εφαρμογή των διατάξεων του Ν.3844/2010 (ΦΕΚ 63/Α/3−5−2010)».
Χορήγηση αδειών άσκησης υπαίθριου (στάσιμου και πλανόδιου εμπορίου) στους χερσαίους χώρους τοπικής αρμοδιότητας Οργανισμών Λιμένα, Λιμενικών Ταμείων και ΕΟΤ καθώς και επί πλοίων - Χορήγηση αδειών ίδρυσης και λειτουργίας καταστημάτων υγειονομικού ενδιαφέροντος στους ίδιους χερσαίους χώρους και επί μόνιμα αγκυροβολημένων πλοίων ή πλωτών ναυπηγημάτων.
Διενέργεια αστυνομικών ελέγχων σε Κ.Υ.Ε., για κάπνισμα, για υπαίθριο εμπόριο, για άγρα και αγορανομικοί έλεγχοι, εντός χώρων αρμοδιότητας Λ.Σ – ΕΛ.ΑΚΤ. (75ΧΦ4653ΠΩ-2ΤΓ)
Γνωμοδότηση σε συνέχεια της υπ’ αριθ. 22/VII/2012 Γνωμοδότησης της ΕΑ, όσον αφορά στο επάγγελμα της "ΑΣΚΗΣΗΣ ΥΠΑΙΘΡΙΟΥ ΕΜΠΟΡΙΟΥ (ΣΤΑΣΙΜΟΥ Ή ΠΛΑΝΟΔΙΟΥ) ΕΠΙ ΠΛΟΙΩΝ".
Μετά την παρέλευση άπρακτης της προθεσμίας των 10 ημερών τεκμαίρεται ότι το επάγγελμα ασκείται ελευθέρως (άρθρο 3 του ν. 3919/2011-Α΄ 32). Ο ενδιαφερόμενος, στην περίπτωση αυτή, μπορεί να ζητήσει σχετική βεβαίωση από την αρμόδια διοικητική αρχή (αρμόδια Λιμενική Αρχή), σύμφωνα με την παρ. 4 εδ. γ του άρθρου 10 του ν. 3230/2004 (Α΄ 44).
Ο ενδιαφερόμενος υποβάλλει στο Γραφείο Γραμματείας και Πληροφορικής της Λιμενικής Αρχής ή στο ΚΕΠ που λειτουργεί ως Ενιαίο Κέντρο Εξυπηρέτησης την αίτηση με επισυναπτόμενα τα προαπαιτούμενα δικαιολογητικά.
Ο ενδιαφερόμενος υποβάλλει ηλεκτρονικά την αίτηση με τα προαπαιτούμενα δικαιολογητικά στο portal eugo.
Στέλεχος του Γραφείου Γραμματείας και Πληροφορικής πρωτοκολλεί την αίτηση του ενδιαφερόμενου
Ο ενδιαφερόμενος επιδεικνύει το πρωτόκολλο που έλαβε η αίτηση του στο Γραφείο Γενικής Αστυνομίας.
Στέλεχος του Γραφείου Γενικής Αστυνομίας συμπληρώνει, σφραγίζει και υπογράφει τη Βεβαίωση Υποβολής Αιτήματος και εν συνεχεία την παραδίδει στον αιτούντα.
Στέλεχος του Γραφείου Γενικής Αστυνομίας επανελέγχει την πληρότητα των δικαιολογητικών και εφόσον διαπιστωθούν ελλείψεις το στέλεχος επικοινωνεί τηλεφωνικά με τον καλούντα και του ζητά να προσκομίσει τα ορθά δικαιολογητικά.
Ο ενδιαφερόμενος υποβάλλει στο Γραφείο Γενικής Αστυνομίας τα (ελλιπή) δικαιολογητικά που του ζητήθηκαν.
Στέλεχος του Γραφείου Γενικής Αστυνομίας επανελέγχει την πληρότητα των δικαιολογητικών και καλεί τον ενδιαφερόμενο να υποβάλλει τα δικαιολογητικά του δεύτερου σταδίου.
Ο ενδιαφερόμενος υποβάλλει στο Γραφείο Γενικής Αστυνομίας τα δικαιολογητικά του δευτέρου σταδίου
Το Γραφείο Γενικής Αστυνομίας παραδίδει τη Βεβαίωση Συνδρομής Νόμιμων Προϋποθέσεων στον ενδιαφερόμενο.
Στέλεχος του Γραφείου Γενικής Αστυνομίας συντάσσει και υπογράφει το σχέδιο Βεβαίωσης Νομίμων Προϋποθέσεων και το προωθεί στον Προϊστάμενο του Γραφείου Γενικής Αστυνομίας. Εφόσον ο ενδιαφερόμενος δεν υποβάλλει τα ορθά δικαιολογητικά που του ζητήθηκαν αντί για Βεβαίωση Νομίμων Προϋποθέσεων το στέλεχος του Γραφείου Γενικής Αστυνομίας συντάσσει έγγραφο απόρριψης της αίτησης με σαφή και αναλυτική αιτιολογία.
Ο Προϊστάμενος του Γραφείου Γενικής Αστυνομίας υπογράφει το σχέδιο Βεβαίωσης Νομίμων Προϋποθέσεων και το προωθεί στον Υποδιοικητή του Τομέα Λιμενικής Αστυνομίας.
Ο Υποδιοικητής του Τομέα Λιμενικής Αστυνομίας υπογράφει το σχέδιο Βεβαίωσης Νομίμων Προϋποθέσεων και το προωθεί στον Προϊστάμενο του Τομέα Λιμενικής Αστυνομίας.
Ο Προϊστάμενος του Τομέα Λιμενικής Αστυνομίας υπογράφει το σχέδιο Βεβαίωσης Νομίμων Προϋποθέσεων και το προωθεί στον Υπολιμενάρχη.
Ο Υπολιμενάρχης υπογράφει το σχέδιο Βεβαίωσης Νομίμων Προϋποθέσεων και το προωθεί στον Λιμενάρχη.
Ο Λιμενάρχης υπογράφει το σχέδιο Βεβαίωσης Νομίμων Προϋποθέσεων και το επιστρέφει στο Γραφείο Γενικής Αστυνομίας.
Το Γραφείο Γενικής Αστυνομίας επικοινωνεί τηλεφωνικά και ενημερώνει τον ενδιαφερόμενο να προσέλθει στο Λιμεναρχείο με σκοπό να παραλάβει την υπογεγραμμένη Βεβαίωση Συνδρομής Νόμιμων Προϋποθέσεων.
Ηλεκτρονική Υποβολή Αίτησης και Δικαιολογητικών
Υποβολή Δικαιολογητικών δεύτερου σταδίου
Υπογραφή του Σχεδίου Βεβαίωσης Νομίμων Προϋποθέσεων
Παράδοση Βεβαίωσης Συνδρομής Νόμιμων Προϋποθέσεων